நற்செய்தி ஞாயிறு பள்ளிப் பாடங்கள்
பாடம் 12 – போதகராகிய இயேசு
படங்கள்: 11, 14
நோக்கம்: இயேசு கிறிஸ்து தேவனுடைய குமாரன் என்று கற்பித்தல்.
ஆசிரியர் ஆயத்தம்: உங்கள் மாணவர்கள் இயேசுவைத் தங்கள் வாழ்வின் இரட்சகராகவும் ஆண்டவராகவும் அறிந்துகொள்ளும்படி அவர்களுக்காக ஜெபியுங்கள். பின்னர் லூக்கா 2:41-51, 4:16-30-ஐயும் பாடத் திட்டத்தையும் வாசித்து ஆராயுங்கள்.
மனப்பாட வசனம்: லூக்கா 2:52 – “இயேசு ஞானத்திலும் வளர்த்தியிலும் தேவனுடைய தயவிலும் மனுஷருடைய தயவிலும் அதிகமதிகமாய்த் தேறினார்.”
பாடத் திட்டம்
அறிமுகம்
திருமணம், பிறப்பு, மரணம் அல்லது வேறு ஏதாவது என்று தங்கள் குடும்பத்தின் முக்கியமான நாட்கள் எவற்றையாவது நினைவிருக்கிறதா என்று ஆசிரியர் பிள்ளைகளிடம் கேட்க வேண்டும்.
இன்றைய போதனையின் முக்கிய குறிப்புகள்
1. தேவனுடைய ஜனங்களுக்கு ஒவ்வோர் ஆண்டும் பஸ்கா என்னும் ஒரு விசேஷ நாள் உண்டு. அந்தக் கதை நினைவிருக்கிறதா என்று வகுப்பினரிடம் கேளுங்கள் (படம் 11-ஐக் காட்டுங்கள்). தேவனுடைய தூதன் கடந்துபோகும்படி வாசற்கால்களில் பூசப்பட்ட இரத்தத்தை நினைவூட்டுங்கள். மரணத்திலிருந்து தங்களைக் காப்பாற்றியதற்காக அவர்கள் தேவனுக்கு நன்றி சொன்னார்கள். இந்த மீள்பார்வைக்கு 5 நிமிடத்துக்கு மேல் செலவிடாதீர்கள்.
2. இயேசுவுக்கு 12 வயதானபோது பஸ்காவுக்காக யோசேப்பு, மரியாளுடன் முக்கிய நகரமான எருசலேமுக்குப் போனார்.
3. இயேசு தம் பெற்றோருடன் தேவாலயத்துக்குப் போனார். அவர்கள் புறப்பட்டபோது, அவர் யூதத் தலைவர்களோடும் போதகர்களோடும் பேசிக்கொண்டிருந்தார். அவருடைய ஞானம் அவர்களை ஆச்சரியப்படுத்தியது. இன்று ஒரு சிறுவன் பல்கலைக்கழகப் பேராசிரியர்களுக்குப் போதிப்பது எவ்வளவு ஆச்சரியமானது என்பதைப் பிள்ளைகளுக்குக் காட்ட ஒரு கதையைச் சொல்லுங்கள்.
4. யோசேப்பும் மரியாளும் இயேசுவைத் தேடியதை லூக்கா 2:43-46-லிருந்து உங்கள் சொந்த வார்த்தைகளில் சொல்லுங்கள்.
5. இயேசு தேவாலயத்தில் போதித்துக்கொண்டிருப்பதைக் கண்டபோது அவர்கள் ஆச்சரியப்பட்டார்கள்.
6. இயேசுவின் பதில் (வசனம் 49) அவர் தேவனுடைய குமாரன் என்பதைக் காட்டியது. அவர் தம் பரலோகத் தகப்பனுடைய வீட்டில் போதித்துக்கொண்டிருந்தார்.
7. படம் 14-ஐக் காட்டுங்கள் (பக்கத்தின் முதல் படம்). முடிந்தால் இரண்டாவது படத்தை வெள்ளைக் காகிதத்தால் மூடுங்கள்.
8. அவர் வளர்ந்த பின் (இரண்டாவது படத்தைக் காட்டுங்கள்) தம் சொந்த ஊரில் போதித்தார். சிலர் கேட்டு விசுவாசித்தனர், மற்றவர்கள் விசுவாசிக்கவில்லை.
மீள்பார்வை
இயேசுவுக்குப் பிள்ளைகளின் பதிலை நாடி பாடத்தைச் சுருக்கமாக மீண்டும் பாருங்கள். இயேசு தேவனுடைய குமாரன் என்று நீங்கள் விசுவாசிக்கிறீர்கள் என்பதைத் தெளிவுபடுத்துங்கள். “நீ விசுவாசிக்கிறாயா?” என்ற கேள்விக்கு இயேசு தனிப்பட்ட பதிலைக் கேட்கிறார் என்று விளக்குங்கள்.
பாடத்துக்கு நம் பதில்
தம்முடைய வார்த்தைகளை இன்று கேட்கும்படி இயேசு நம்மிடம் கேட்கிறார். அவற்றை எங்கே காணலாம்? வேதாகமத்தில். உங்கள் வேதாகமத்தைப் பிள்ளைகளுக்குக் காட்டுங்கள். ஞாயிறு பள்ளியில் நாம் கேட்கும் கதைகள் இங்கிருந்துதான் வருகின்றன. ஒவ்வொரு மனப்பாட வசனத்தையும் இங்கே காண்கிறோம்.
மனப்பாட வசனத்தைக் கற்பித்தல்
